Document ID: 32000D0363

Odločba Komisije
z dne 28. aprila 2000
o pravilih za izvedbo Direktive Sveta 95/64/ES o statističnih poročilih glede prevoza blaga in potnikov po morju
(notificirana pod dokumentarno številko K(2000) 1134)
(Besedilo velja za EGP)
(2000/363/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 95/64/ES z dne 8. decembra 1995 o statističnih poročilih glede prevoza blaga in potnikov po morju [1], kakor je bila spremenjena z Odločbo Komisije 98/385/ES [2], in zlasti členov 4 in 12 Direktive,
ob upoštevanju naslednjega:
(1) Komisija mora seznam pristanišč, določen z zgornjo odločbo, redno ažurirati.
(2) Vsebino prilog k zgornji direktivi je treba spremeniti.
(3) Ukrepi, predvideni s to odločbo, so v skladu z mnenjem Odbora za statistični program, ustanovljenega s Sklepom Sveta 89/382/EGS, Euratom [3] -
SPREJELA NASLEDNJO ODLOČBO:
Člen 1
1. Priloge II, IV, V in VIII Direktive 95/64/ES se spremenijo:
1. Priloga II: v načinu razvrščanja tovora,
(a) v kategoriji "Ro-ro (na lastni pogon)":
(i) opis podkategorije "Osebni avtomobili in priklopna vozila/počitniške prikolice" (šifra 52) se nadomesti z "Osebni avtomobili, motorna kolesa in priklopna vozila/počitniške prikolice";
(ii) vstavi se dodatna podkategorija "Druge premične enote na lastni pogon" s šifro 59;
(b) v kategoriji "Ro-ro (brez lastnega pogona)":
(i) opis podkategorije "Druge premične enote" (šifra 60) se nadomesti s "Premične enote brez lastnega pogona";
(ii) opis podkategorije "Počitniške prikolice in druga cestna, kmetijska in industrijska priklopna vozila brez spremstva" (šifra 62) se nadomesti s "Počitniške prikolice in druga cestna, kmetijska in industrijska vozila brez spremstva";
(iii) vstavi se dodatna podkategorija "Druge premične enote brez lastnega pogona" s šifro 69.
2. Priloga IV: v seznamu šifer za morska obalna območja,
(a) za šifro "0012 Francija: Sredozemlje" se vstavijo nove šifre "0013 Francoski čezmorski departmaji: Francoska Gvajana", "0014 Francoski čezmorski departmaji: Martinik in Guadelup" in "0015 Francoski čezmorski departmaji: Réunion";
(b) šifra "0043 Nemčija: Ren" se nadomesti z "0043 Nemčija: celinske poti";
(c) šifra "0112 Španija: Sredozemlje in Atlantik (južni)" se nadomesti z "0112 Španija: Sredozemlje in Atlantik (južni), vključno z Baleari in Kanarskimi otoki".
3. Priloga V: v seznam šifer za državo registracije plovil
(a) se vstavita šifri "0051 Italija - prvi register" in "0052 Italija - mednarodni register";
(b) šifra "4611" za Britanske Deviške otoke se nadomesti s šifro "4680";
(c) šifra "4612" za Montserrat se nadomesti s šifro "4700".
4. Priloga VIII: v tabeli "Podatkovni niz C1"
(a) v stolpcu "Nomenklatura" se podatek "Vrsta tovora, Priloga II (samo kontejnerji in ro-ro) (podkategorije 30, 31, 32, 33, 34, 50, 51, 52, 53, 54, 56, 60, 61, 62 in 63)" k spremenljivki "Vrsta tovora" nadomesti z "Vrsta tovora (samo kontejner, ro-ro), Priloga II (podkategorije 30, 31, 32, 33, 34, 50, 51, 52, 53, 54, 56, 59, 60, 61, 62, 63 in 69)";
(b) v zadnji vrstici tabele "Podatek" se za vse tri vrednosti, tj. "Bruto teža blaga v tonah", "Število enot" in "Število enot brez tovora", vstavita novi podkategoriji "59" in "69".
2. Nove različice Prilog II, IV, V in VIII Direktive 95/64/ES, ki vključujejo spremembe iz prvega odstavka, so prikazane v Prilogi I k tej odločbi.
Člen 2
Seznam pristanišč iz Priloge II Odločbe 98/385/ES se nadomesti z ažuriranim seznamom s šiframi in razvrstitvijo po državah in morskih obalnih območjih, kakor je določeno v Prilogi II k tej odločbi.
Člen 3
Ta odločba je naslovljena na države članice.
V Bruslju, 20. aprila 2000

Labels: 8
19